Spoločnosť Samsung vlani oficiálne predstavila Galaxy Beta program, ktorý umožňuje majiteľom Samsung smartfónov otestovať najaktuálnejší systém Android ešte pred jeho oficiálnym uvoľnením. Teraz prichádza spoločnosť s novou možnosťou pre majiteľov smartfónov Samsung Galaxy S7 a S7 Edge, ktorí si teraz môžu v rámci testovacieho programu vyskúšať nový Android Nougat.
Ten je zatiaľ dostupný pre obyvateľov USA, Veľkej Británie a Južnej Kórey a neskôr by mala na zozname pribudnúť aj Čína. Ostatné národy majú zatiaľ asi smolu, no aj tak je táto novinka veľmi zaujímavá. Už teraz totiž vieme, ako systém vyzerá a poznáme aj nejaké novinky, ktoré ponúkne. Okrem klasických vylepšení systému Android Nougat je to najmä výrazná zmena grafickej nadstavby, o ktorej sme vás informovali už včera. Teraz máme k dispozícii ešte viac screenshotov systému a prakticky tak vieme, ako bude Android Nougat vyzerať na Samsung smartfónoch.
Čo si o novom systéme myslíte vy? Vyzerá teraz prostredie v Samsung smartfónoch lepšie alebo horšie ako doteraz? Dajte nám v diskusii pod článkom vedieť váš názor. Všetky screenshoty z pôvodného článku nájdete na tomto odkaze.